Деца и юноши от ФК „Лудогорец” проведоха подготвителен лагер в базата на петричкия бизнесмен Марио Минев
Деца и юноши от популярния разградски футболен отбор „Лудогорец” проведоха зимен подготвителен лагер в базата на парк-хотел „Ванга” в Петрич, собственост на бизнесмена Марио Минев. По време на подготовката си подрастващите футболисти взеха и участие в турнира Balkanik Cup –Sandanski, където детският отбор зае почетното второ, а юношеският – трето място. За децата от отбора, родени през 2002 година, тепърва предстои и участие в първенството зона Варна през месец юни тази година. Юношите пък през март и април ще участват за купата на БФС и в мач полуфинал с „Ботев” (Пловдив). В треньорския състав на отбора са Валери Дамянов, Шенер Ремзи, Петър Пенчев и Емил Георгиев и тренер вратари Дилян Димов. Главен селекционер е Спас Джевизов.